- Hindi News
- National
- किसान महासंघ ने तीन मांगों को लेकर नेशनल हाइवे 65 पर एक घंटे तक रोका रेलवे ट्रैक
किसान महासंघ ने तीन मांगों को लेकर नेशनल हाइवे-65 पर एक घंटे तक रोका रेलवे ट्रैक
किसानमहासंघने तीन मांगों को लेकर हजारों किसानों के साथ नेशनल हाइवे-65 पर स्थित रेलवे ट्रैक को एक घंटा तक जाम रखा। जाम की सूचना मिलते ही पूरा प्रशासन मौके पर पहुंचा।
प्रशासन के अधिकारियों ने किसान नेताओं को मनाने ट्रैक को खाली करवाने का प्रयास किया, लेकिन किसान नेताओं ने कहा कि वे एक घंटा के बाद डीसी को ज्ञापन देकर ही जाम खोलेंगे। जाम के कारण एक घंटा लोग परेशान रहे, जो रेलवे स्टेशन पर खड़े रहे और जींद से कुरुक्षेत्र जाने वाली गाड़ी जाम के कारण तीन बजे तक नहीं पाई। इस बीच कई बार प्रशासन ने प्रयास किया, लेकिन सफलता नहीं मिली। बाद में किसी तरह से आईबी, सीआईडी, सीटीएम, डीएसपी एसडीएम ने मान मनोबल कर गुरनाम चढूनी को मनाया। इसके बाद एक घंटे बाद ही किसान नेताओं ने एसडीएम को राष्ट्रपति के नाम ज्ञापन सौंपा। रेलवे ट्रैक पर ही गुरनाम चढूनी अन्य नेताओं ने केंद्र सरकार को खूब खरी-खोटी सुनाई। इससे पहले सेक्टर-19 के मैदान में किसान बचाओ आंदोलन के नाम से जनसभा का आयोजन किया। जनसभा की अध्यक्षता पाला राम गौड़ ने की। जनसभा में देशभर से 14 राज्यों के 50 संगठनों के प्रतिनिधियों ने भाग लिया। सभी ने किसानों की तीन मांगों स्वामी नाथन आयोग को लागू करना, देश के संपूर्ण किसानों का कर्जा माफी फसल बीमा योजना को बंद करने या पूरा प्रीमियम सरकार दे का समर्थन किया। किसानों नेताओं ने सर छोटू राम, चौधरी चरण सिंह चौधरी देवी लाल को भी याद किया। जनसभा को राजस्थान से बजरंग सिंह, इंद्र जीत, दिल्ली से वषवाराज, सुरेंद्र सिंह, महाराष्ट्र से सुधार पेढाकर, गुणवंत पाटिल, एमपी से उमेश तिवारी, रविदत्त, पंजाब से हरमीत, कर्नाटक से शांता कुमार ने भी संबोधित किया।
एकघंटा तक बंद रहा नेशनल हाइवे रेलवे लाइन : मंचसे भारतीय किसान संघर्ष समिति के अध्यक्ष सुरेश कौथ ने 2 बजकर 31 मिनट पर स्टेज से घोषणा कर दी कि सरकार को चेताने के लिए रेलवे लाइन को एक घंटा बंद करेंगे। इसके बाद सभी लोग कैथल रेलवे स्टेशन की लाइन से होते हुए नेशनल हाइवे-65 पर पहुंच गए। यहां पर 2 बजे कर 41 मिनट पर जाम लगा दिया। जाम के दौरान किसान नेता गुरनाम चढूनी ने कहा कि यह तो फिल्म का ट्रेलर है। पूरी फिल्म 23 जनवरी 2018 को दिखाएंगे। इसके बाद एसडीएम मंदीप को राष्ट्रपति के नाम ज्ञापन सौंपा।
सरकारेंआंधी नहीं दिखता किसानों का दुख : राष्ट्रीयकिसान प्रोग्रेसिव एसोसिएशन से सतेंद्र मध्यप्रदेश के रोको, टोको और ठोको संगठन से उमेश तिवारी तथा राष्ट्रीय भारतीय किसान संघ के बृजेश ठाकुर ने कहा कि सरकारें आंधी हैं। किसान आत्महत्याएं कर रहा है, लेकिन किसी को दिखाई नहीं देता।
स्वामीनाथन ने भी आशीर्वाद दिया
आंध्रप्रदेश से आए किसान नेता दशरथ ने बताया कि स्वामीनाथन को यहां आना था, लेकिन वे किसी कारण वश नहीं आए। उन्होंने अपना आशीर्वाद भेजा है। स्वदेशी आंदोलन केरला से बिज्जु ने कहा कि सरकार के पास किसानों की समस्या सुनने का नहीं। यूपी से भारतीय किसान यूनियन के राष्ट्रीय अध्यक्ष हरपाल सिंह बेल्लारी से हरपाल ने आलू किसानों की व्यथा सुनाई। उन्होंने कहा कि आज किसानों की जमीन नीलाम होने के कगार पर है।
{रेलवे ट्रैक जाम के दौरान तैनात रहा पुलिस बल
{अधिकारियों ने मान-मनौव्वल कर किसान नेताओं को मना एसडीएम को दिलवाया ज्ञापन
कर्नाटक में 30 हजार किसानों ने की आत्महत्याएं
किसाननेता शांता कुमार कर्नाटक ने कन्नड़ भाषा में भाषण दिया, जबकि दूसरे माइक से उन्हीं के साथी ने हिंदी में भाषण को कन्वर्ट कर बताया। किसान भीख नहीं मांग रहा। अपना हक मांग रहा है। मध्य प्रदेश से दर्शन सिंह ने कहा कि जिस बाली से किसान को रोटी मिले उस खेत को जलाने में कोई अपराध नहीं। पंजाब से सतनाम सिंह, राजस्थान से पूर्व विधायक अयूब खान, महाराष्ट्र से एमएलए बचूकडू ने किसानों को संबोधित किया।
किसान भीख नहीं, अपना हक मांग रहे
मंचसे किसान नेताओं ने तीन मांगों को समर्थन किया। सभी ने कहा कि किसान अपना हक मांग रहे हैं भीख नहीं। राष्ट्रीय किसान मजदूर संघ के नेता शिव शर्मा ने कहा कि किसान को एक क्विंटल का रेट छह हजार पड़ता है, लेकिन उनको दाम 1200 मिलता है। किसान मित्र संगठन महाराष्ट्र से नितिन चौधरी ने कहा कि महाराष्ट्र में प्रतिदिन तीन किसान आत्महत्याएं करते हैं। नेता, अधिकारी, मंत्री के पास किसानों के लिए समय नहीं है।
एक घंटे तक रुकी रही प्रशासन की सांसें
मंचसे जाम की घोषणा करते ही आईबी, सीआईडी ने अधिकारियों को सूचना दी। इतना किसान रेलवे लाइन से नेशनल हाइवे पर पहुंच वहां डीएसपी सुलतान सिंह, डीएसपी सतीश गौतम, सीटीएम विरेंद्र सांगवान, एसडीएम मंदीप कौर, सीआईडी इंस्पेक्टर सत्यवीर जांगड़ा, आईबी से मान सिंह, आरएएफ बटालियन पहुंच गई। सीआईडी के इंस्पेक्टर ने कई बार सुरेश कौथ गुरनाम को साइड में बुलाकर जल्द लाइन को खाली करने की गुजारिश की। उन्होंने दो बार एसडीएम से भी मौके पर ही मीटिंग करवाई तब भी बात नहीं बनी। किसान मौके पर डीसी को बुलाकर उन्हें ज्ञापन देने की मांग कर रहे थे, लेकिन बाद में एसडीएम अन्य अधिकारियों ने गुरनाम को मना लिया। उन्होंने डीसी के आने का कारण भी बताया। इसके बाद ही गुरनाम सिंह चढूनी, शमशेर सिंह दहिया, कर्म सिंह मथाना, सेवा सिंह आर्य, सुरेश कौथ, जसबीर भट्टी, पाला राम गौड़ ने एसडीएम को ज्ञापन दिया।
कैथल| अपनीमांगों को लेकर रेलवे ट्रैक एनएच 65 पर बैठे किसान महासंघ के सदस्य।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva